Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA neuvoston asetus lemmikkieläinten muuhun kuin kaupalliseen kuljetukseen sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta /* KOM/2002/0710 lopull. - COD 2000/0221 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS lemmikkieläinten muuhun kuin kaupalliseen kuljetukseen sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS lemmikkieläinten muuhun kuin kaupalliseen kuljetukseen sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2000/0221 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS lemmikkieläinten muuhun kuin kaupalliseen kuljetukseen sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssään ehdottamista tarkistuksista. Tämä on komission lausunto Euroopan parlamentin ehdottamiin 14 tarkistukseen. 2. Taustaa - komission ehdotus: 18. syyskuuta 20001 - talous- ja sosiaalikomitean lausunto: 29. marraskuuta 20002 - Euroopan parlamentin lausunto ensimmäisessä käsittelyssä: 3. toukokuuta 20013 - muutetun ehdotuksen hyväksymispäivä: 21. kesäkuuta 2001 [1] [1] KOM(2001)349 lopullinen (EYVL C 270, 25.9.2001). - yhteisen kannan hyväksymispäivä: 27. kesäkuuta 2002 [2] [2] EYVL C 275 E, 12.11.2002, s. 33. - parlamentin suositus toista käsittelyä varten: 22. lokakuuta 2002. 3. Ehdotuksen tavoite Alkuperäisen ehdotuksen tavoitteena on vahvistaa yhteiset säännöt, joita sovelletaan lemmikkieläinten muuhun kuin kaupalliseen jäsenvaltioiden väliseen tai kolmansista maista tulevaan kuljetukseen. 4. Komission lausunto Euroopan parlamentin tarkistuksista 4.1. Komission hyväksymät tarkistukset * Tarkistus 2 (4 artiklan 2 a ja 2 b kohta) ja tarkistus 13 (23 artiklan 2 kohta), jotka koskevat ainoastaan elektronisen tunnistamisen hyväksymistä kahdeksan vuoden siirtymäkauden jälkeen, koska komission yksiköt katsovat, että kyseinen menetelmä on luotettava ja kahdeksan vuoden siirtymäaika riittävä. * Tarkistus 5 (6 artiklan 3 kohta) voidaan hyväksyä ottaen huomioon yhteisen kannan 23 artiklan ensimmäinen kohta. Tarkistus koskee yhteispäätösmenettelyn käyttöönottoa silloin kun mahdollisesti päätetään Yhdistyneen kuningaskunnan, Irlannin ja Ruotsin erityisaseman soveltamisen jatkamisesta viiden vuoden siirtymäajan päätyttyä. 4.2. Komission hylkäämät tarkistukset 4.2.1. Tekniset tarkistukset * Tarkistuksessa 1 (johdanto-osan 11 kappale) poistetaan mahdollisuus vahvistaa eläinten enimmäismäärä muiden kuin kaupallisten kuljetusten erottamiseksi kaupallisista kuljetuksista, sillä perusteella että eläinten lukumäärä ei ole olennainen osatekijä terveysriskien hallinnossa. Tarkistus ei kuitenkaan ole perusteltu. Eläinlääkintäsäännökset ovat samat riippumatta kuljetuksen laadusta (kaupallinen tai muu). Valvontaa koskevat säännökset eivät kuitenkaan ole samat (esimerkiksi kolmannesta maasta tulevat kaupalliset kuljetukset voidaan tarkastaa vain rajatarkastusasemalla). Tämän vuoksi on välttämätöntä vahvistaa lukumäärä, jonka perusteella voidaan edes suurin piirtein määritellä muu kuin kaupallinen kuljetus. * Tarkistuksissa 3 ja 4 (5 artiklan 2 kohta) poistetaan rabies-rokotusta koskeva poikkeus, jota sovellettaisiin eräin edellytyksin alle kolmen kuukauden ikäisiin eläimiin (jotka ovat liian nuoria rokotettaviksi). Tarkistukset estävät tällaisten nuorten eläinten vapaan liikkuvuuden jäsenvaltioiden välillä lukuun ottamatta Yhdistynyttä kuningaskuntaa, Irlantia ja Ruotsia, joita koskevista erityissäännöksistä säädetään 6 artiklan 2 kohdassa. Riski, jonka rokottamattomien nuorten eläinten kuljetus Euroopan mantereella sijaitsevien jäsenvaltioiden välillä aiheuttaa, katsottiin neuvostossa käydyissä keskusteluissa hyvin vähäiseksi. Komissio on samaa mieltä. * Tarkistus 6 (7 artikla) vastaa perusteluiltaan tarkistusta 1 muiden lajien kuin koirien, kissojen ja hillerien osalta. On tarpeen säilyttää lähestymistapa, joka mahdollistaa eron tekemisen kaupallisen kuljetuksen ja omia eläimiään kuljettavien henkilöiden liikkumisen välillä; tämä voidaan tehdä vahvistamalla eläinten enimmäismäärä muun kuin kaupallisen kuljetuksen täsmentämiseksi. * Tarkistuksissa 8 ja 9 (10 artiklan 1 kohdan e alakohta) ehdotetaan kolmansien maiden luokittelua ainoastaan sen perusteella, onko ne tunnustettu raivotaudista vapaaksi kansainvälisen eläintautiviraston laatiman eläinten terveyttä koskevan säännöstön suosituksissa. Unionin tasolla hyväksytty säännös ei perustu tähän lähestymistapaan vaan hyväksyttävissä olevaan vähimmäisriskiin. Saksa (tapauksia Hessessä, Baijerissa ja Puolan rajalla), Itävalta (tapaus Slovenian rajalla) ja Ranska (tuore Marokosta tullut tapaus) eivät ole vapaita raivotaudista edellä mainitun säännöstön mukaisesti. Kolmansille maille ei olisi perusteltua valita erilaista lähestymistapaa. * On myös huomattava, että tarkistusten 8 ja 9 tekeminen on ristiriidassa tarkistuksen 7 hylkäämisen kanssa; tarkistus 7 koski yleisperiaatetta jonka mukaan kolmannet maat luokiteltaisiin eläinten terveyttä koskevan säännöstön mukaisesti (tarkistuksissa 8 ja 9 esitetään edellytykset, jotka maan on täytettävä, jotta se tunnustetaan raivotaudista vapaaksi). 4.2.2. Toimielimiin liittyvät tarkistukset * Tarkistuksissa 10 (17 artiklan 1 kohta) ja 11 (20 artikla) lisätään komission täytäntöönpanoa koskevan toimivallan määritelmään ilmaisu "tekninen", joka paitsi rajoittaa komission aloiteoikeutta myös aiheuttaa oikeudellisia tulkintariitoja ja näin ollen estää tämän asetuksen ja siinä vahvistettujen sääntöjen tehokkaan täytäntöönpanon. * Tarkistuksessa 12 (21 artikla) poistetaan komissiolta yhteisön säännöksiin normaalisti sisältyvä mahdollisuus ehdottaa toimenpiteitä, joilla voidaan hallinnoida nopeasti ja tehokkaasti väliaikaisia tilanteita ja jotka ovat käytännön syistä välttämättömiä erityisesti eläinten terveyden alalla. * Tarkistukset 14 ja 15 (24 artiklan 2 kohdan 1 alakohta ja 3 kohdan 1 alakohta) koskevat komitologiamenettelyä ja menevät pidemmälle kuin toimielinten sopimus. Yhteisen kannan komitologiamenettelyä koskevan kohdan tarkoituksena oli kuvastaa tekstin kaksinkertaista oikeusperustaa mainitsemalla selvästi eri menettelyt toimenpiteen laadun mukaan. Tämä johdonmukaisuus ei ole enää taattu kun parlamentti poistaa tarkan viittauksen toimenpiteisiin, joiden välitön kohde on kansanterveys. 5. Päätelmät Komissio muuttaa perustamissopimuksen 250 artiklan 2 kohdan mukaisesti ehdotuksensa edellä esitetyllä tavalla.